Source: http://malinovo.sk/web/vseobecne-zavazne-nariadenie-3-2015.php
Timestamp: 2019-03-23 08:32:24+00:00

Document:
﻿﻿ Obec Malinovo - Všeobecne záväzné nariadenie 3/2015
Obecné zastupiteľstvo obce Malinovo na základe samostatnej pôsobnosti podľa článku 67 a článku 68 Ústavy Slovenskej republiky a podľa § 4 a §6 ods.1 zákona č.369/1990 Zb. o obecnom zriadení v znení neskorších predpisov a v zmysle Nariadenia Vlády SR č.137/2000 Z.z., zákona NR SR č. 607/2003 Z.z. o Štátnom fonde rozvoja bývania a zákona NR SR č. 443/2010 Z.z. o dotáciách na rozvoj bývania a o sociálnom bývaní vydáva toto
upravujúce podmienky a spôsob prenájmu bytov osobitného určenia
Účelom tohto všeobecne záväzného nariadenia (ďalej len „VZN“) je stanovenie podmienok prijímania žiadostí, postupu pri výbere nájomníkov nájomných bytov osobitného určenia (ďalej len „NB“) a postupu pri schvaľovaní a realizovaní ich prenájmu.
Toto VZN upravuje podmienky prideľovania bytov vo vlastníctve obce, ktoré boli financované z dotácie Ministerstva dopravy, výstavby a regionálneho rozvoja Slovenskej republiky, z úveru Štátneho fondu rozvoja bývania Slovenskej republiky a vlastných zdrojov obce.
Nájomné byty sú byty vo vlastníctve obce Malinovo s osobitným režimom, ktorý vymedzuje toto VZN. Nájomné byty sa budú užívať na nájom a nemôžu sa previesť do osobného vlastníctva najmenej po dobu 30 rokov od vydania kolaudačného rozhodnutia.
Na zachovanie nájomného charakteru bytov obstaraných podľa zákona č. 443/2010 Z.z. obec zriadi záložné právo v prospech Ministerstva dopravy, výstavby a regionálneho rozvoja SR a Štátneho fondu rozvoja bývania.
Pri posudzovaní žiadostí a uzatváraní zmluvy o nájme bytu dodrží obec podmienky ustanovené zákonom č. 443/2010 Z. z. a tohto VZN, pričom byty budú prednostne pridelené oprávneným osobám podľa §2 ods. 2 VZN, z toho jeden byt oprávnenej osobe podľa §2 ods. 2 písm. b) tohto VZN.
Podmienky a rozsah poskytovania bývania oprávneným osobám
Bývanie je poskytované oprávnenej fyzickej osobe podľa § 22 zákona v byte, ktorého podlahová plocha je 73,3 m² (jednotná pre všetky byty).
Oprávnenou fyzickou osobou podľa odseku 1 je:
osoba žijúca v domácnosti s mesačným príjmom domácnosti najviac vo výške trojnásobku životného minima,
osoba žijúca v domácnosti s mesačným príjmom domácnosti najviac vo výške štvornásobku životného minima, ak
členom tejto domácnosti je osoba s ťažkým zdravotným postihnutím
ide o domácnosť osamelého rodiča s nezaopatreným dieťaťom
aspoň jeden z členov tejto domácnosti zabezpečuje zdravotnícku starostlivosť, vzdelávanie, kultúru alebo ochranu pre obyvateľov obce.
osoba, ktorej zanikla ústavná starostlivosť, náhradná osobná starostlivosť, pestúnska starostlivosť alebo osobitná starostlivosť poručníka podľa osobitného predpisu (§45 až 59 zákona č. 36/2005 Z.z. o rodine a o zmene a doplnení niektorých zákonov v znení n. p.), ak táto osoba nepresiahne vek 30 rokov.
osoba žijúca v domácnosti, ktorej sa poskytuje bytová náhrada za byt vydaný podľa osobitného predpisu (zákon č. 403/1990 Zb. o zmiernení následkov niektorých majetkových krívd v znení n. p.).
Pri zisťovaní príjmov podľa predchádzajúceho odseku sa postupuje podľa osobitného predpisu (§ 3 zákona č. 601/2003 o životnom minime a o zmene a doplnení niektorých zákonov). Mesačný príjem sa vypočíta z príjmu za kalendárny rok predchádzajúceho roku, v ktorom vznikol nájom bytu, ako podiel tohto príjmu a príslušného počtu mesiacov, počas ktorých sa príjem poberal.
Podmienky ustanovené v ods. 2 tohto VZN sa posudzujú pri uzavieraní nájomnej zmluvy a na zmeny podmienok počas platnosti nájomnej zmluvy sa neprihliada.
Ďalšie kritéria, ktoré musí spĺňať žiadateľ o pridelenie bytu osobitného určenia:
je prihlásený na trvalé bydlisko v obci Malinovo minimálne jeden rok,
nevlastní inú nehnuteľnosť vhodnú na bývanie,
nemá záväzky po lehote splatnosti voči obci,
uhradí finančnú zábezpeku najneskôr pred podpisom zmluvy o nájme bytu.
Podané žiadosti spolu s dotazníkom a prílohou prerokuje obecné zastupiteľstvo.
Každý žiadateľ dostane dotazník, ktorý obsahuje:
meno a priezvisko (prípadne rodné priezvisko) žiadateľa
dátum a miesto narodenia, trvalé bydlisko, rodinný stav
čestné prehlásenie o majetkových pomeroch, z ktorého bude zrejmý vlastnícky alebo nájomný vzťah k bytu, bytovému alebo rodinnému domu.
Prílohou zaslaného dotazníka je:
potvrdenie zamestnávateľa o dobe zamestnania, dĺžke uzavretej pracovnej zmluvy a výške priemerného mesačného príjmu za predchádzajúci kalendárny rok pred podaním žiadosti, v prípade dôchodcov sa preukáže výška dôchodku dokladom zo Sociálnej poisťovne
doklad o zdroji finančných prostriedkov podľa § 2 tohto VZN.
Žiadatelia sú evidovaní v poradovníku, zoradení vzostupne podľa dátumu podania žiadosti.
Obecné zastupiteľstvo v zložení:
Dúcz Jozef - poslanec OZ / zástupca starostky/
Horváth Gabriel - poslanec OZ
Kenderessy Gabriel – poslanec OZ
Lengyel Štefan – poslanec OZ
Lieskovský Imrich – poslanev OZ
Szabó Štefan – poslanec OZ
Szigl Jozef – poslanec OZ
Šimonovičová Alžbeta – poslankyňa OZ
Valacsai Edit – poslankyňa OZ
prerokuje a schváli žiadosti žiadateľov, ktorí splnili kritériá v § 2 tohto VZN.
Žiadateľ, ktorý nezašle späť vyplnený dotazník s prílohami podľa ods.2, uvedie nepravdivé údaje alebo nedostaví sa k podpisu nájomnej zmluvy alebo ju nepodpíše, vyradí sa z poradovníka.
Po zaradení žiadosti občana s ťažkým zdravotným postihnutím do poradovníka bude táto riešená prednostne a súčasný nájomca stráca nárok na predĺženie nájomnej zmluvy.
V prípade, že počet žiadateľov, ktorí splnili kritéria podľa § 2 tohto VZN, prevyšuje kapacity voľných bytov, obecné zastupiteľstvo uskutoční výber losovaním.
Nájomná zmluva a doba nájmu
Na práva a povinnosti, ktoré vzniknú na základe nájomnej zmluvy a nie sú upravené zákonom č. 443/2010 Z. z., sa vzťahujú ustanovenia Občianskeho zákonníka. Nájomná zmluva musí mať písomnú formu a musí obsahovať najmä (viď príloha):
výšku mesačného nájomného
podmienky opakovaného uzavretia nájomnej zmluvy
výšku úhrady za plnenia spojené s užívaním nájomného bytu alebo spôsob ich výpočtu
opis stavu nájomného bytu a opis príslušenstva nájomného bytu
podmienky na zachovanie pôvodného stavu a vybavenia nájomného bytu
Doba nájmu dohodnutá v nájomnej zmluve môže byť najviac tri roky okrem prípadov:
ak nájomcom je osoba so zdravotným postihnutím uvedeným v prílohe č. 2 zákona, ktorému sa prenajíma nájomný byt spĺňajúci podmienky ustanovené osobitným predpisom, pričom doba nájmu v tomto prípade môže byť najviac desať rokov
ak nájomcom je osoba podľa § 2 ods. 2 písm. d) toho VZN, ktorej sa prenajíma nájomný byt, pričom doba nájmu v tomto prípade môže byť najviac desať rokov.
V nájomnej zmluve sa upraví právo nájomcu na opakované uzavretie zmluvy o nájme nájomného bytu pri dodržaní podmienok uvedených v nájomnej zmluve a v tomto VZN. O možnosti opakovaného uzavretia nájomnej zmluvy bude obec informovať nájomcu minimálne tri mesiace pred dohodnutým termínom skončenia nájmu nájomného bytu.
Pri opakovanom uzavretí nájomnej zmluvy podľa odseku 3 môže obec uzavrieť nájomnú zmluvu aj s fyzickou osobou žijúcou v domácnosti s mesačným príjmom, ktorý k 31. decembru kalendárneho roka predchádzajúceho roku opakovaného prenájmu nájomného bytu
nie je vyšší ako trojnásobok životného minima domácnosti oprávnenej osoby podľa § 2 ods.2 písm. a) tohto VZN
nie je vyšší ako štvornásobok životného minima domácnosti oprávnenej osoby podľa § 2 ods. 2 písm. b) tohto VZN.
Nájomnú zmluvu na užívanie nájomného bytu, ktorý spĺňa podmienky stanovené osobitným predpisom (§ 143 písm. d zákona č. 50/1976 Zb. v znení neskorších predpisov), uzavrie obec Malinovo len s fyzickou osobou žijúcou v v domácnosti, ktorej členom je osoba so zdravotným postihnutím a ak nemá žiadosť o uzavretie nájomnej zmluvy od takejto fyzickej osoby, môže uzavrieť nájomnú zmluvu na takýto nájomný byt aj s inou fyzickou osobou uvedenou v § 2 ods. 2 tohto VZN najviac na jeden rok.
Ak o uzavretie nájomnej zmluvy nepožiada fyzická osoba uvedená v § 2 ods. 2 tohto VZN, môže obec uzavrieť nájomnú zmluvu aj s inou fyzickou osobou najviac na jeden rok.
Nájomná zmluva bude ďalej obsahovať aj dohodu o finančnej zábezpeke, vo výške šesťmesačného nájomného. Lehota na zloženie finančnej zábezpeky nájomcom nesmie byť dlhšia ako 30 kalendárnych dní pred podpísaním nájomnej zmluvy. Ak nedôjde k uzavretiu nájomnej zmluvy, je obec povinná už zloženú finančnú zábezpeku bezodkladne vrátiť. Obec v súvislosti s uzavretím nájomnej zmluvy nesmie požadovať od nájomcu iné finančné plnenia, ktoré priamo nesúvisia s užívaním nájomného bytu.
Finančná zábezpeka podľa odseku 7 slúži na zabezpečenie platenia dohodnutého nájomného, dohodnutých úhrad spojených s užívaním nájomného bytu a nepoškodzovaním užívaného nájomného bytu. Finančnú zábezpeku za užívanie nájomného bytu vedie obec na osobitnom účte zriadenom na tento účel v banke.
Nájomnú zmluvu možno uzavrieť najskôr po nadobudnutí právoplatnosti kolaudačného rozhodnutia na bytovú budovu.
Pred uzavretím nájomnej zmluvy je obec povinná umožniť nájomcovi prehliadku nájomného bytu.
Obec Malinovo, ako vlastník bytových domov je povinná tvoriť fond prevádzky, údržby a opráv ročne minimálne vo výške 0,5 % nákladov na obstaranie nájomného bytu.
Obec Malinovo zverejní zoznam nájomcov schválených obecným zastupiteľstvom na úradnej tabuli.
VZN č. 3/2015 bolo schválené obecným zastupiteľstvom Malinovo dňa 2.7.2015 uznesením č. 53/6/2015.
Týmto VZN č. 3/2015 sa ruší VZN č. 5/2006 a všetky dosiaľ platné dodatky k cit. VZN.
Toto VZN nadobúda účinnosť 15-tym dňom po zverejnení na úradnej tabuli obce.
Žiadosti podané v roku 2012 sa posudzujú ako žiadosti podané podľa tohto VZN, pričom žiadateľ doloží k žiadosti novú prílohu - potvrdenia podľa §3 ods.3 tohto VZN za predchádzajúci kalendárny rok.
Prílohou tohto VZN je predpis nájomného podľa výmery bytu.
Návrh VZN vyvesený na úradnej tabuli v obci Malinovo dňa 03.07.2015.
Zverejnené na úradnej tabuli po schválení OZ uzn.č. 53/6/2015 dňa 02.07.2015.
VZN nadobúda účinnosť zvesením dňa 20.07.2015.

References: § 4
 §6
 §2
 §2
 § 22
 § 2
 § 2
 § 2
 § 2
 § 2
 § 2
 § 2
 § 2
 §3